সাভারের গণ বিশ্ববিদ্যালয়ে ফার্মেসি ক্রিকেট টুর্নামেন্টের (পিসিটি) গ্রুপ পর্বের প্রথম খেলায় বিশাল জয় পেল সেফালোস্পোরিন ২৯ দল। টসে জিতে প্রথমে ফিল্ডিংয়ের সিদ্ধান্ত নেয় সেফালোস্পোরিন ২৯। প্রথমে ব্যাট করতে নেমে নির্ধারিত ১৪ ওভারে ৮ উইকেটে ৭৬ রান সংগ্রহ করে অপ্টিমিস্টিক ২৭। পরে ব্যাটিংয়ে নেমে ৬ ওভারে ১ উইকেট শেষে ৭৭ রান সংগ্রহ করে ৯ উইকেটের বিশাল জয় পায় সেফালোস্পোরিন ২৯। এ খেলায় ম্যান অব দ্য ম্যাচ নির্বাচিত হন সেফালোস্পোরিন ২৯-এর জাহিদ হাসান। উল্লেখ্য, গত ২৮ ডিসেম্বর ফার্মেসি ক্রিকেট টুর্নামেন্টের (পিসিটি) পর্দা উঠে গণ বিশ্ববিদ্যালয়ে। এতে ৮টি দল অংশগ্রহণ করেছে।